Vești bune pentru cei care doresc o carieră în Ministerul Apărării Naționale. În această perioadă, MApN derulează campanii de recrutare pentru mai multe categorii de personal. Ce locuri de muncă sunt disponibile și care este data limită până la care se fac înscrierile, puteți afla în continuarea articolului curent.
Cei care doresc să urmeze o carieră în MApN, trebuie să afle că se fac angajări în cadrul instituției. Conform unui comunicat al Ministerului Apărării Naționale, se caută soldați profesioniști, maiștri militari, subofițeri și rezerviști voluntari.
În cazul posturilor de soldați profesioniști scoase la concurs, perioada de înscriere a fost prelungită până la 7 iunie 2024. Peste 3.800 de posturi vacante sunt disponibile, în 32 de județe și în Municipiul București. Până astăzi s-au înscris în jur de 3.200 de candidați. Aceștia urmează să parcurgă viitoarele etape ale procesului de selecție.
Doritorii pot obține mai multe informații cu privire la oferta profesională, condițiile de recrutare, selecție și repartiție la unitățile militare pentru care optează sau la Biroul informare recrutare de pe raza localității de domiciliu.
Tot până la data menționată anterior, la centrele militare zonale/județene/de sector se fac și înscrierile pentru învățământul postliceal militar. Disponibile sunt 508 locuri pentru maiștri militari și 913 pentru subofițeri, potrivit comunicatului MApN.
În ceea ce privește admiterea, aceasta se face în baza mediei obținute la Bacalaureat, în funcție de opțiunile exprimate în cererea de înscriere și de rezultatele selecție, în limita numărului de locuri aprobate pentru fiecare armă/serviciu și specialitate militară, mai transmite Ministerul Apărării Naționale. Mai multe informații cu privire la pașii de parcurs pe înscrierea în procesul de selecție puteți găsi pe recrutaremapn.ro.
Centrele militare zonale/județene/de sector primesc înscrieri pentru rezerviști voluntari până la 27 iunie 2024. Sunt disponibile 4.936 de posturi (ofițeri, maiștri militari, subofițeri gradați și soldați), în mai multe unități militare din țară. Aici pot fi consultate informații suplimentare legate de pașii de parcurs la înscrierea în procesul de selecție pentru rezerviștii voluntari.
Ei bine, există nenumărate motive pentru a alege o carieră în MApN, iar acestea pot varia în funcție de interesele și valorile individuale ale fiecăruia. Printre altele, o carieră militară oferă stabilitatea profesională și un venit decent și sigur. În plus, există și alte beneficii și drepturi pe care le au militarii, iar printre aceste se numără: